অসুবিধায় পড়তে পারেন জিও গ্রাহকরা। ব্যাহত হতে পারে নিরবিচ্ছিন্ন পরিষেবা। বিশেষ করে দিল্লি, মহারাষ্ট্র ও পশ্চিমবঙ্গের জিও-র নেটওয়ার্ক পরিষেবায় সমস্যা দেখা দিতে পারে। 

এই বিষয়ে অন্যান্য খবর

জিও ভুবন ভরিয়ে দেবে, নতুন বিপ্লবে বিশ্ব-সেরা হওয়ার দাবি মুকেশের 


ঠিক কী কারণে সমস্যা দেখা দিতে পারে? অনিল অম্বানীর টেলিকম সংস্থা ‘আরকম’-এর কাছ থেকে যদি স্পেকট্রাম কিনতে না পারে জিও, তাহলেই সমস্যা দেখা দিতে পারে। অনিল অম্বানীর সংস্থার অবস্থা মোটেই ভাল নয়। যে কোনও সময় সেটি দেউলিয়া হতে পারে। সেক্ষেত্রেও তার বিরাট প্রভাব পড়তে জিও-র পরিষেবায়। 
আসলে স্পেকট্রামের ব্যাপারে জিও অনিল অম্বানীর সংস্থার উপরে অত্যন্ত নির্ভরশীল। ফোরজি এলটিই পরিষেবার জন্য যা খুবই জরুরি। এক্ষেত্রে অন্ধ্রপ্রদেশ, কর্নাটক, তামিলনাডু ও কেরলের জিও গ্রাহকরাও সমস্যায় পড়বেন। 
পরিস্থিতি যা তাতে আরকম কেবল দেউলিয়া হওয়াই নয়, বন্ধও হয়ে যেতে পারে। এমনটাই অভিমত ওয়াকিবহাল মহলের। সেক্ষেত্রে তার প্রভাবেই মুকেশ অম্বানীর সংস্থাকে সমস্যায় পড়তে হবে। পরিষেবা বিঘ্নিত হওয়ার সম্ভাবনা এতে প্রবল।